পুলিশের আইজি একেএম শহীদুল হক বলেন, সম্প্রতি তিনি মধ্যপ্রাচ্যসহ বেশ কয়েকটি দেশ সফর করেছেন। এ সময় প্রবাসীরা তার কাছে অভিযোগ করেছেন, দেশে ফেরার সময়, বিশেষ করে ইমিগ্রেশনে নানাভাবে তাদেরকে হয়রানির শিকার হতে হয়। এ নিয়ে তারা বহুবার সংশ্লিষ্ট বিভাগে অভিযোগ করেছেন। কিন্তু কোনো প্রতিকার পাননি। প্রবাসীরা বলেছেন, তারাই তাদের পরিবারের অন্যতম উপার্জনক্ষম ব্যক্তি। তাদের অনুপস্থিতিতে স্বজনদের নানা সমস্যায় পড়তে হয়। কিন্তু এক্ষেত্রে সংশ্লিষ্ট থানা পুলিশের কাছ থেকে কোনো ধরনের সহায়তা পান না তারা।